stanford-oval/wikipedia huggingface dataset:
กีฬามหาวิทยาลัยโลกฤดูร้อน 2007
สรุปเหรียญการแข่งขัน

*  เจ้าภาพ ( ไทย)
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  จีน (CHN) | 33 | 31 | 28 | 92 |
| 2 |  รัสเซีย (RUS) | 28 | 28 | 39 | 95 |
| 3 |  ยูเครน (UKR) | 28 | 22 | 20 | 70 |
| 4 |  ญี่ปุ่น (JPN) | 19 | 15 | 22 | 56 |
| 5 |  เกาหลีใต้ (KOR) | 15 | 18 | 18 | 51 |
| 6 |  ไทย (THA)* | 13 | 7 | 10 | 30 |
| 7 |  เยอรมนี (GER) | 11 | 5 | 9 | 25 |
| 8 |  สหรัฐ (USA) | 10 | 10 | 14 | 34 |
| 9 |  จีนไทเป (TPE) | 7 | 9 | 13 | 29 |
| 10 |  อิตาลี (ITA) | 6 | 7 | 9 | 22 |
| 11 |  คาซัคสถาน (KAZ) | 5 | 4 | 7 | 16 |
| 12 |  แคนาดา (CAN) | 5 | 3 | 8 | 16 |
| 13 |  อิหร่าน (IRI) | 4 | 1 | 4 | 9 |
| 14 |  ออสเตรเลีย (AUS) | 3 | 5 | 3 | 11 |
| 15 |  เม็กซิโก (MEX) | 3 | 3 | 5 | 11 |
| 15 |  เบลารุส (BLR) | 3 | 3 | 5 | 11 |
| 17 |  ตุรกี (TUR) | 3 | 3 | 4 | 10 |
| 18 |  ออสเตรีย (AUT) | 3 | 2 | 3 | 8 |
| 19 |  โปแลนด์ (POL) | 2 | 5 | 9 | 16 |
| 20 |  ฮังการี (HUN) | 2 | 3 | 1 | 6 |
| 21 |  เกาหลีเหนือ (PRK) | 2 | 1 | 4 | 7 |
| 22 |  เช็กเกีย (CZE) | 2 | 1 | 2 | 5 |
| 23 |  โมร็อกโก (MAR) | 2 | 1 | 0 | 3 |
| 24 |  ลิทัวเนีย (LIT) | 2 | 0 | 3 | 5 |
| 25 |   สวิตเซอร์แลนด์ (SUI) | 2 | 0 | 2 | 4 |
| 26 |  ฟินแลนด์ (FIN) | 2 | 0 | 0 | 2 |
| 27 |  ฝรั่งเศส (FRA) | 1 | 6 | 7 | 14 |
| 28 |  บริเตนใหญ่ (GBR) | 1 | 4 | 5 | 10 |
| 29 |  บราซิล (BRA) | 1 | 3 | 6 | 10 |
| 30 |  โรมาเนีย (ROM) | 1 | 2 | 2 | 5 |
| 30 |  สโลวาเกีย (SVK) | 1 | 2 | 2 | 5 |
| 32 |  แอฟริกาใต้ (RSA) | 1 | 2 | 1 | 4 |
| 33 |  ไซปรัส (CYP) | 1 | 2 | 0 | 3 |
| 33 |  ไอร์แลนด์ (IRL) | 1 | 2 | 0 | 3 |
| 35 |  ลัตเวีย (LAT) | 1 | 1 | 1 | 3 |
| 35 |  สโลวีเนีย (SLO) | 1 | 1 | 1 | 3 |
| 37 |  มองโกเลีย (MGL) | 1 | 1 | 0 | 2 |
| 37 |  อียิปต์ (EGY) | 1 | 1 | 0 | 2 |
| 37 |  โปรตุเกส (POR) | 1 | 1 | 0 | 2 |
| 40 |  อุซเบกิสถาน (UZB) | 1 | 0 | 1 | 2 |
| 40 |  แอลจีเรีย (ALG) | 1 | 0 | 1 | 2 |
| 40 |  คิวบา (CUB) | 1 | 0 | 1 | 2 |
| 40 |  จอร์เจีย (GEO) | 1 | 0 | 1 | 2 |
| 40 |  อินเดีย (IND) | 1 | 0 | 1 | 2 |
| 45 |  มอนเตเนโกร (MNE) | 1 | 0 | 0 | 1 |
| 45 |  อาเซอร์ไบจาน (AZE) | 1 | 0 | 0 | 1 |
| 45 |  บัลแกเรีย (BUL) | 1 | 0 | 0 | 1 |
| 48 |  สเปน (ESP) | 0 | 4 | 2 | 6 |
| 49 |  เซอร์เบีย (SRB) | 0 | 4 | 1 | 5 |
| 50 |  เบลเยียม (BEL) | 0 | 2 | 1 | 3 |
| 50 |  โครเอเชีย (CRO) | 0 | 2 | 1 | 3 |
| 52 |  ยูกันดา (UGA) | 0 | 1 | 1 | 2 |
| 52 |  เอสโตเนีย (EST) | 0 | 1 | 1 | 2 |
| 54 |  แคเมอรูน (CMR) | 0 | 1 | 0 | 1 |
| 54 |  เคนยา (KEN) | 0 | 1 | 0 | 1 |
| 54 |  นิวซีแลนด์ (NZL) | 0 | 1 | 0 | 1 |
| 54 |  มาเลเซีย (MAS) | 0 | 1 | 0 | 1 |
| 54 |  โมซัมบิก (MOZ) | 0 | 1 | 0 | 1 |
| 54 |  อิสราเอล (ISR) | 0 | 1 | 0 | 1 |
| 60 |  อินโดนีเซีย (INA) | 0 | 0 | 3 | 3 |
| 60 |  อาร์มีเนีย (ARM) | 0 | 0 | 3 | 3 |
| 62 |  มอลโดวา (MDA) | 0 | 0 | 2 | 2 |
| 63 |  กรีซ (GRE) | 0 | 0 | 1 | 1 |
| 63 |  ปวยร์โตรีโก (PUR) | 0 | 0 | 1 | 1 |
| 63 |  เนเธอร์แลนด์ (NED) | 0 | 0 | 1 | 1 |
| 63 |  เวียดนาม (VIE) | 0 | 0 | 1 | 1 |
| 63 |  ฟิลิปปินส์ (PHI) | 0 | 0 | 1 | 1 |
| รวม (67 ประเทศ) | รวม (67 ประเทศ) | 236 | 235 | 292 | 763 |
การถ่ายทอดโทรทัศน์ในประเทศไทย

การถ่ายทอดสดทางโทรทัศน์ มีการถ่ายทอดสดถึง 3 สถานี ได้แก่ สถานีโทรทัศน์โมเดิร์นไนน์ทีวี สถานีวิทยุโทรทัศน์แห่งประเทศไทย กรมประชาสัมพันธ์ และสถานีโทรทัศน์ทีไอทีวี (ปัจจุบันคือสถานีโทรทัศน์ไทยพีบีเอส) เป็นต้น
ผู้สนับสนุน

ภาครัฐ
บริษัท ทีโอที จำกัด (มหาชน) (TOT)
บริษัท กสท โทรคมนาคม จำกัด (มหาชน) (CAT Telecom)
บริษัท การบินไทย จำกัด (มหาชน)
บริษัท ปตท. จำกัด (มหาชน)
ภาคเอกชน
ทรู คอร์ปอเรชั่น (True Corporation)
โอสถสภา ผู้ผลิตเครื่องดื่มเกลือแร่เอ็มสปอร์ต
แกรนด์สปอร์ต
โตโยต้า (Toyota)
ทิสโซต์ (Tissot)
เครื่องดื่มโค๊ก โคคา-โคล่า (Coca-Cola)
ไทยเบฟเวอเรจ ผู้ผลิตเบียร์ช้าง และ คาร์ลสเบิร์ก
แหล่งข้อมูลอื่น

กีฬามหาวิทยาลัยโลกฤดูร้อน 2007 เก็บถาวร 2008-06-16 ที่ เวย์แบ็กแมชชีน
เว็บบอร์ดพูดคุยเกี่ยวกับกีฬามหาวิทยาลัยโลก 2007 ที่กรุงเทพ
อาสาสมัคร UNIVERSIADE VOLUNTEER เก็บถาวร 2016-03-05 ที่ เวย์แบ็กแมชชีน
| ด ค กกีฬามหาวิทยาลัยโลก |
| --- | --- | --- |
| ฤดูร้อน |  1959 ตูริน  1961 โซเฟีย  1963 ปอร์โตอาเลเกร  1965 บูดาเปสต์  1967 โตเกียว  1970 ตูริน  1973 มอสโก  1975 โรม  1977 โซเฟีย  1979 เม็กซิโกซิตี้  1981 บูคาเรสต์  1983 เอดมันตัน  1985 โกเบ  1987 ซาเกร็บ  1989 ดูสบูร์ก  1991 เชฟฟิลด์  1993 บัฟฟาโล  1995 ฟุกุโอกะ  1997 ซิซิลี  1999 ปาลมา เดอ มายอร์กา  2001 ปักกิ่ง  2003 แทกู  2005 อิซมีร์  2007 กรุงเทพฯ  2009 เบลเกรด  2011 เสินเจิ้น  2013 คาซาน  2015 กวางจู  2017 ไทเป  2019 เนเปิลส์  2021 เฉิงตู†  2023 เยคาเตรินเบิร์ก ‡  2025 ไรน์-รูห์ร  2027 ชุงชอง  2029 นอร์ทแคโรไลนา  |  |
| ฤดูหนาว |  1960  1962  1964  1966  1968  1970  1972  1975  1978  1981  1983  1985  1987  1989  1991  1993  1995  1997  1999  2001  2003  2005  2007  2009  2011  2013  2015  2017  2019  2021  2023  2025  |  |
 †เลื่อนออกไปเป็นปี ค.ศ. 2023 เนื่องจาก การระบาดทั่วของโควิด-19  ‡ถูกยกเลิกเนื่องจากการรุกรานยูเครนโดยรัสเซีย  §ถูกยกเลิกเนื่องจากการระบาดทั่วของไวรัสโควิด-19   FISU  Sports at the FISU World University Games  สรุปเหรียญรางวัลกีฬามหาวิทยาลัยโลกตลอดกาล  เหรียญรางวัลกีฬามหาวิทยาลัยโลกโดยประเทศเจ้าภาพ 
สนามที่ศูนย์กีฬามหาวิทยาลัยธรรมศาสตร์‎ ศูนย์รังสิต
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

การเลือกตั้งในประเทศไทย
| ปฏิทินการเลือกตั้ง |
| --- | --- |
23 ม.ค.: ประกาศใช้พระราชกฤษฎีกาให้มีการเลือกตั้งทั่วไป
28 ม.ค. - 19 ก.พ.: วันลงทะเบียนขอใช้สิทธิเลือกตั้งล่วงหน้า
4 - 8 ก.พ.: วันรับสมัครเลือกตั้งสมาชิกสภาผู้แทนราษฎร
17 มี.ค.: วันเลือกตั้งล่วงหน้า
24 มี.ค.: วันเลือกตั้งทั่วไป
9 พ.ค.: วันประกาศรับรองผลการเลือกตั้งร้อยละ 95
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เป็นการเลือกตั้งสมาชิกสภาผู้แทนราษฎรไทยเป็นการทั่วไปครั้งที่ 26 กำหนดให้มีขึ้นในวันอาทิตย์ที่ 24 มีนาคม พ.ศ. 2562 เพื่อเลือกตั้งสมาชิกสภาผู้แทนราษฎร (ส.ส.) จำนวน 500 คน นับเป็นการเลือกตั้งทั่วไปครั้งแรกหลังรัฐประหารในประเทศไทย พ.ศ. 2557 ภายใต้รัฐธรรมนูญแห่งราชอาณาจักรไทย พุทธศักราช 2560
การเลือกตั้งครั้งนี้มีการเอื้อประโยชน์แก่พรรคพลังประชารัฐตั้งแต่การออกแบบระบบการเลือกตั้ง การรณรงค์หาเสียง และการตัดสินของคณะกรรมการการเลือกตั้ง (กกต.) ระบบการเลือกตั้งเป็นแบบจัดสรรปันส่วนผสม โดย ส.ส. 500 คนมาจากระบบแบ่งเขตคะแนนสูงสุด 350 เขต เขตละคน และอีก 150 คนมาจากที่นั่งปรับระดับ (leveling seat) ผู้ที่มิใช่ ส.ส. สามารถได้รับเสนอชื่อเป็นนายกรัฐมนตรีได้ หลายพรรคสนับสนุนพลเอก ประยุทธ์ จันทร์โอชา หัวหน้าคณะรักษาความสงบแห่งชาติ และนายกรัฐมนตรีก่อนการเลือกตั้ง ให้ดำรงตำแหน่งต่อ จึงมีการแบ่งพรรคการเมืองออกเป็นสามฝ่ายหลัก คือ ฝ่ายสนับสนุนพลเอกประยุทธ์ ฝ่ายคัดค้าน และอีกฝ่ายหนึ่งยังไม่ประกาศตัวชัดเจน บทบาทของสถาบันพระมหากษัตริย์ในช่วงเลือกตั้งก็เป็นสาเหตุหนึ่งทำให้การเลือกตั้งครั้งนี้น่าจดจำด้วย
พรรคเพื่อไทยและพรรคประชาธิปัตย์ซึ่งเคยเป็นพรรคการเมืองใหญ่ที่สุดสองพรรคในสภาผู้แทนราษฎรเสียที่นั่งมากที่สุดในการเลือกตั้งครั้งนี้ ส่วนพรรคพลังประชารัฐและพรรคอนาคตใหม่ซึ่งเป็นพรรคเพิ่งตั้งได้ที่นั่งเพิ่มมากที่สุด คืนวันเลือกตั้ง หลังการนับคะแนนอย่างไม่เป็นทางการแล้วเสร็จร้อยละ 93 พบว่าพรรคเพื่อไทยได้ ส.ส. แบบแบ่งเขตมากที่สุด วันที่ 25 มีนาคม 2562 มีการประกาศผลผู้ชนะการเลือกตั้งแบบแบ่งเขตอย่างไม่เป็นทางการทั้ง 350 เขต หลังจากการสั่งนับคะแนนใหม่และเลือกตั้งใหม่ในเขตเลือกตั้งจำนวนหนึ่ง วันที่ 7 พฤษภาคม กกต. รับรองผลการเลือกตั้ง 349 เขต วันที่ 8 พฤษภาคม ศาลรัฐธรรมนูญวินิจฉัยเปิดช่องให้ใช้สูตรคำนวณ ส.ส. แบบบัญชีรายชื่อให้พรรคการเมืองที่ได้ที่นั่งน้อยกว่า ส.ส. พึงมี ต่อมาวันที่ 26 พฤษภาคม กกต. สรุปรายชื่อ ส.ส. ทั้ง 500 คน ทำให้มีพรรคการเมืองรวม 26 พรรคในสภาล่างนับว่ามากที่สุดในประวัติศาสตร์ บทบาทของ กกต. ถูกวิจารณ์อย่างกว้างขวางและมีความพยายามเข้าชื่อถอดถอน กกต.
วันที่ 5 มิถุนายน รัฐสภามีมติเลือกพลเอก ประยุทธ์ จันทร์โอชาเป็นนายกรัฐมนตรีอีกสมัย ในสภาผู้แทนราษฎรประยุทธ์ได้รับคะแนนเสียงจาก ส.ส. 19 พรรค นับเป็นรัฐบาลผสมที่มีจำนวนพรรคมากที่สุดในประวัติศาสตร์ มีพระบรมราชโองการโปรดเกล้าฯ แต่งตั้งนายกรัฐมนตรีและคณะรัฐมนตรีในวันที่ 9 มิถุนายนและ 10 กรกฎาคมตามลำดับ
เบื้องหลัง > รัฐประหารปี 2557 และรัฐบาลประยุทธ์ 1

ระหว่างการชุมนุมของกลุ่มคณะกรรมการประชาชนเพื่อการเปลี่ยนแปลงประเทศไทยให้เป็นประชาธิปไตยที่สมบูรณ์อันมีพระมหากษัตริย์ทรงเป็นประมุข (กปปส.) ในห้วงวิกฤตการณ์การเมืองไทย พ.ศ. 2556–2557 รัฐบาลยิ่งลักษณ์ยุบสภาผู้แทนราษฎรและมีกำหนดจัดการเลือกตั้งเป็นการทั่วไปในเดือนมีนาคม 2557 ศาลรัฐธรรมนูญวินิจฉัยว่าการเลือกตั้งไม่ชอบด้วยรัฐธรรมนูญเพราะการเลือกตั้งไม่เกิดในวันเดียวกันทั่วประเทศ หลังข้อตกลงระหว่างคณะกรรมการการเลือกตั้ง (กกต.) กับรัฐบาลยิ่งลักษณ์ มีการกำหนดวันเลือกตั้งเป็นวันที่ 20 กรกฎาคม ต่อมา เกิดรัฐประหารในประเทศไทย พ.ศ. 2557 โดยคณะรักษาความสงบแห่งชาติ (คสช.) ซึ่งมีพลเอกประยุทธ์ จันทร์โอชา ผู้บัญชาการทหารบกในขณะนั้น เป็นหัวหน้าคณะ และมีประกาศจะจัดการเลือกตั้งทั่วไปหลังดำเนินการปฏิรูปและร่างรัฐธรรมนูญฉบับใหม่
ไม่นานหลังรัฐประหาร พลเอกประยุทธ์กล่าวว่าการเลือกตั้งน่าจะจัด "ภายในสิ้นปี 2558" ทว่า เมื่อสิ้นปี 2557 เจ้าหน้าที่ของรัฐหลายคนกล่าวต่อสาธารณะว่า จะไม่จัดการเลือกตั้งจนถึงประมาณกลางปี 2559 ในเดือนพฤษภาคม 2558 รองนายกรัฐมนตรี วิษณุ เครืองาม กล่าวว่า บัดนี้จะจัดการเลือกตั้ง "ประมาณเดือนสิงหาคมหรือในเดือนกันยายน" 2559 หลังรัฐบาลประกาศเจตนาว่าจะจัดการลงประชามติรับร่างรัฐธรรมนูญ ซึ่งคาดว่าจะจัดในช่วงต้นปี 2559 ในเดือนมิถุนายน 2558 พลเอกประยุทธ์กล่าวว่า เขาเต็มใจรั้งตำแหน่งอีกสองปีหาก "ประชาชนต้องการ" หลังสภาปฏิรูปแห่งชาติผลักดันเพื่อจัดการลงคะแนนว่าการปฏิรูปของรัฐบาลควรเสร็จสิ้นก่อนจัดการเลือกตั้งหรือไม่ หมายความว่า การเลือกตั้งทั่วไปอาจไม่จัดจนกว่าต้นปี 2561 แต่ไม่กี่วันต่อมา เขาวางตัวห่างจากการริเริ่มของสภาปฏิรูปแห่งชาติหลังเผชิญปฏิกิริยาสะท้อนสำหรับความเห็นของเขา ทว่า การนี้เปิดประตูไว้ให้ "การสำเร็จการปฏิรูป" ภายใต้รัฐบาลใหม่ซึ่งจะเลื่อนการเลือกตั้งไปอีก หากการริเริ่มของสภาปฏิรูปแห่งชาติสำเร็จ
ในเดือนตุลาคม 2560 พลเอกประยุทธ์ให้คำมั่นว่าจะจัดการเลือกตั้งทั่วไปประมาณเดือนพฤศจิกายน 2561 ทว่า การเลือกวันเลือกตั้งทำให้เกิดข่าวลือว่าเขาพยายามรั้งอำนาจหลังการเลือกตั้งครั้งถัดไปผ่านพรรคการเมืองที่กองทัพหนุนหลัง ในเดือนมกราคม 2561 สภานิติบัญญัติแห่งชาติ (สนช.) ลงมติเลื่อนการใช้บังคับกฎหมายการเลือกตั้งใหม่อีก 90 วัน ซึ่งยิ่งเลื่อนวันเลือกตั้งออกไปอีก ในเวลานั้น รองนายกรัฐมนตรีกล่าวว่า การตัดสินใจของ สนช. อาจเลื่อนการเลือกตั้งไปจนเดือนกุมภาพันธ์ 2562
วันที่ 9 กุมภาพันธ์ 2561 ตัวแทนกลุ่มการเมืองเข้าร่วมประชุมกับ กกต. เพื่อรับทราบข้อมูลในการยื่นคำขอจดทะเบียนจัดตั้งพรรคการเมืองใหม่ ตามพระราชบัญญัติประกอบรัฐธรรมนูญว่าด้วยพรรคการเมือง พ.ศ. 2560
ภายหลังจากการประชุมหารือ 4 ฝ่ายประกอบไปด้วยคณะรัฐมนตรี คณะกรรมาธิการร่างรัฐธรรมนูญ กกต. และพรรคการเมืองที่สโมสรทหารบกเมื่อวันจันทร์ที่ 25 มิถุนายน 2561 วิษณุ เครืองามให้สัมภาษณ์ว่าได้กำหนดวันเลือกตั้งอย่างไม่เป็นทางการครั้งแรก โดยมีตัวเลือกได้แก่ 24 กุมภาพันธ์, 31 มีนาคม, 28 เมษายน หรือ 5 พฤษภาคม 2562 ทั้งนี้ พระราชพิธีบรมราชาภิเษกสมเด็จพระเจ้าอยู่หัวมหาวชิราลงกรณ บดินทรเทพยวรางกูร และพระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎรเป็นปัจจัยสำคัญในการกำหนดวันเลือกตั้ง การเลือกตั้งครั้งนี้จะจัดขึ้นตามรัฐธรรมนูญ พ.ศ. 2560 ซึ่งมีทหารหนุนหลัง และจะนำไปสู่การสิ้นสุดลงของช่วงเวลาเผด็จการทหารที่ยาวนานที่สุดช่วงหนึ่งในประวัติศาสตร์สมัยใหม่ของไทย
เบื้องหลัง > ระบบเลือกตั้ง

รัฐธรรมนูญกำหนดระบบเลือกตั้งแบบจัดสรรปันส่วนผสม (Mixed Member Apportionment System: MMA) โดยกำหนดให้มีสมาชิกสภาผู้แทนราษฎรแบบแบ่งเขต 350 คน ซึ่งมาจากผู้ที่ได้คะแนนเสียงมากที่สุดในเขตนั้น ๆ ฝ่ายสมาชิกสภาผู้แทนราษฎรแบบบัญชีรายชื่อมาจากคะแนนเสียงของพรรคการเมืองที่ได้รับทั้งประเทศหารด้วย 150 ได้เป็นจำนวน ส.ส. ที่พึงมีของพรรคการเมืองนั้น ๆ แล้วนำจำนวนดังกล่าวมาเพิ่มให้ ส.ส. เขตที่พรรคการเมืองดังกล่าวได้อยู่ก่อนแล้ว ลักษณะของระบบนี้ทำให้คะแนนเสียงของผู้สมัครที่แพ้ในระดับเขตไปนับรวมในระดับชาติ อย่างไรก็ดี หากเกิดการเลือกตั้งใหม่หรือเลือกตั้งซ่อมจะมีผลกระทบต่อคะแนนเสียงทั่วประเทศและต้องมีการคำนวณที่นั่งตามสัดส่วนใหม่ การคำนวณ ส.ส. แบบดังกล่าวออกแบบมาให้เกิดรัฐสภาที่มีพรรคการเมืองหลายพรรคและต้องตั้งรัฐบาลผสม ด้านบีบีซีไทยคำนวณว่าหากใช้ระบบดังกล่าวไปคิดในการเลือกตั้งทั่วไปปี 2554 พรรคเพื่อไทยจะได้ที่นั่งน้อยลง 61 ที่นั่ง พรรคประชาธิปัตย์จะได้ที่นั่งน้อยลง 14 ที่นั่ง ส่วนพรรคภูมิใจไทยจะได้ที่นั่งเพิ่มขึ้น 16 ที่นั่ง และพรรคชาติพัฒนาเพื่อแผ่นดินจะได้ที่นั่งเพิ่มขึ้น 11 ที่นั่ง รศ. สิริพรรณ นกสวน สวัสดี อาจารย์ประจำคณะรัฐศาสตร์ จุฬาลงกรณ์มหาวิทยาลัย ทำนายว่าพรรคที่จะได้ที่นั่งเกิน 25 ที่นั่งน่าจะมีไม่เกิน 5 พรรค
รัฐธรรมนูญฉบับใหม่เปลี่ยนแปลงวิธีการออกเสียงเลือก ส.ส. โดยเดิมจะมีบัตรเลือกตั้งสองบัตร แต่ในการเลือกตั้งครั้งนี้จะลดบัตรเลือกตั้งเหลือบัตรเดียว โดยเลือกทั้ง ส.ส. แบบแบ่งเขตและบัญชีรายชื่อพร้อมกัน เป็นการเลือกตั้งทั่วไปของไทยครั้งแรกที่การเลือกตั้ง ส.ส. สองแบบใช้บัตรเดียว และไม่มีใช้ในประเทศเยอรมนีและนิวซีแลนด์ที่ใช้ระบบเลือกตั้ง MMA เช่นเดียวกัน นอกจากนี้ กกต. ไม่ได้กำหนดเบอร์เดียวกันทั่วประเทศสำหรับพรรคการเมือง และบนบัตรลงคะแนนยังแสดงเฉพาะเบอร์ ชื่อและโลโก้พรรคการเมืองเท่านั้น ไม่มีชื่อผู้สมัคร นิด้าโพลจัดทำการสำรวจในเดือนพฤศจิกายน 2561 พบว่าผู้ตอบแบบสำรวจกว่าสามในสี่ไม่ทราบว่าจะมีบัตรลงคะแนนใบเดียวและพรรคการเมืองจะไม่ได้ใช้เบอร์เดียวกันทั่วประเทศ
ในการเลือกตั้งครั้งนี้ คสช. แต่งตั้งสมาชิกวุฒิสภา (ส.ว.) ทั้ง 250 คน ซึ่งมีอำนาจลงมติเลือกนายกรัฐมนตรีได้ ดังนั้น ผู้ดำรงตำแหน่งนายกรัฐมนตรีจึงต้องการคะแนนเสียงของสมาชิกรัฐสภารวมกันตั้งแต่ 376 คนขึ้นไป นักวิจารณ์กล่าวว่าวุฒิสภาชุดนี้ทำให้มีความเป็นไปได้สูงที่ประยุทธ์จะได้เป็นนายกรัฐมนตรีต่อไปแม้พรรคที่นิยมประยุทธ์จะได้ที่นั่งในสภาผู้แทนราษฎรน้อยกว่า ทั้งนี้ หาก ส.ว. ทั้ง 250 คนสนับสนุนประยุทธ์ ทำให้พรรคการเมืองที่นิยมประยุทธ์ต้องการอีกเพียง 126 ที่นั่งก็สามารถเลือกเขาเป็นนายกรัฐมนตรีได้ นักวิจารณ์ทำนายว่าพรรคพลังประชารัฐและพรรคการเมืองอื่นที่นิยมทหารอาจได้ที่นั่งรวมกันไม่ถึง 126 ที่นั่ง และจะต้องการการสนับสนุนของพรรคประชาธิปัตย์
เบื้องหลัง > การเปลี่ยนแปลงเขตเลือกตั้ง

รัฐธรรมนูญฉบับปี 2560 กำหนดเขตเลือกตั้ง ส.ส. ไว้ 350 เขต ลดลงจากการเลือกตั้งครั้งก่อนที่กำหนดไว้ 400 เขต ในปี 2561 กกต. มีหน้าที่วาดเขตเลือกตั้งใหม่ แต่ก่อนมีการประกาศ ประยุทธ์ใช้อำนาจตามมาตรา 44 ออกคำสั่งเลื่อนการประกาศเขตเลือกตั้ง นอกจากนี้ กกต. ยังได้รับยกเว้นจากกฎหมายเขตเลือกตั้งเดิม ทำให้ กกต. สามารถวาดเขตเลือกตั้งใหม่อย่างไรก็ได้ ฝ่ายพรรคเพื่อไทยและพรรคประชาธิปัตย์ ตลอดจนมูลนิธิองค์กรกลางเพื่อประชาธิปไตยแสดงการคัดค้านรุนแรง ซึ่งแย้งว่าการเลื่อนเวลาจะทำให้ กกต. วาดแผนที่ให้เอื้อต่อพรรคพลังประชารัฐ นักหนังสือพิมพ์และนักวิจารณ์เปรียบเทียบการณ์นี้ว่าเหมือนกับการแบ่งเขตเลือกตั้งแบบเอาเปรียบในสหรัฐ บางคนออกความเห็นว่า คสช. ชนะการเลือกตั้งแล้ว
วันที่ 29 พฤศจิกายน กกต. วาดเขตเลือกตั้งใหม่แล้วเสร็จและประกาศ ซึ่งพรรคการเมืองหลายพรรคและองค์การควบคุมดูแลพบว่ามีการแบ่งเขตเลือกตั้งแบบเอาเปรียบซึ่งพรรคพลังประชารัฐจะได้ประโยชน์หลายกรณี เขตเลือกตั้งใหม่บางเขตมีรูปทรงประหลาดและไม่ได้ยึดแบบจำลองที่ กกต. แถลงว่าจะใช้ก่อนหน้านี้ กระบวนการวาดเขตเลือกตั้งใหม่ยังเป็นความลับและมีการพิจารณาไตร่ตรองน้อยมาก
เขตเลือกตั้ง 350 เขต แบ่งจำนวนเขตเลือกตั้งตามจังหวัดดังต่อไปนี้
| พื้นที่ | จำนวน สมาชิกสภาผู้แทนราษฎร |
| --- | --- |
กรุงเทพมหานคร: 30
นครราชสีมา: 14
ขอนแก่น และอุบลราชธานี: 10
เชียงใหม่: 9
ชลบุรี, นครศรีธรรมราช, บุรีรัมย์, ศรีสะเกษ, สงขลา และอุดรธานี: 8
เชียงราย, ร้อยเอ็ด, สมุทรปราการ และสุรินทร์: 7
ชัยภูมิ, นครสวรรค์, นนทบุรี, ปทุมธานี, สกลนคร และสุราษฎร์ธานี: 6
กาญจนบุรี, กาฬสินธุ์, นครปฐม, พิษณุโลก, เพชรบูรณ์, มหาสารคาม และราชบุรี: 5
กำแพงเพชร, ฉะเชิงเทรา,  นครพนม, นราธิวาส, ปัตตานี, พระนครศรีอยุธยา, ระยอง, ลพบุรี, ลำปาง และสุพรรณบุรี: 4
จันทบุรี, ชุมพร, ตรัง, ตาก, น่าน, ประจวบคีรีขันธ์, ปราจีนบุรี, พะเยา, พัทลุง, พิจิตร, เพชรบุรี, ยโสธร, ยะลา,  เลย, สมุทรสาคร, สระแก้ว, สระบุรี, สุโขทัย, หนองคาย และหนองบัวลำภู: 3
กระบี่, ชัยนาท, บึงกาฬ, แพร่, ภูเก็ต, มุกดาหาร, ลำพูน, สตูล,  อำนาจเจริญ, อุทัยธานี และอุตรดิตถ์: 2
ตราด, นครนายก, พังงา, แม่ฮ่องสอน, ระนอง, สิงห์บุรี, สมุทรสงคราม และอ่างทอง: 1
เบื้องหลัง > คณะกรรมการการเลือกตั้ง

พระราชบัญญัติประกอบรัฐธรรมนูญว่าด้วยคณะกรรมการการเลือกตั้ง พ.ศ. 2560 กำหนดให้มีการแต่งตั้งคณะกรรมการชุดใหม่แทนชุดเดิมซึ่งมีกำหนดสิ้นสุดวาระในปี 2563 สนช. ซึ่งเป็นกลไกหนึ่งของคณะรัฐประหาร ปฏิเสธผู้ได้รับเสนอชื่อ 2 ครั้ง รวม 9 คนโดยเป็นการพิจารณาลับและไม่เปิดเผยเหตุผล ก่อนมีการแต่งตั้งอย่างเป็นทางการจนครบในเดือนธันวาคม 2562 ซึ่งเป็นเวลาสี่เดือนก่อนเลือกตั้ง พีเน็ตซึงเป็นองค์การสังเกตการเลือกตั้งในประเทศกล่าวว่าคณะกรรมการไม่ผ่านมาตรฐานสมรรถภาพ และพิสูจน์ตนเองไม่ได้ว่าปลอดอิทธิพลการเมือง
การย้ายสังกัดพรรคการเมือง > พรรคประชาธิปัตย์ (46)

ย้ายไปพรรคพลังประชารัฐ
ณัฏฐพล ทีปสุวรรณ อดีต สส.กรุงเทพมหานคร
พุทธิพงษ์ ปุณณกันต์ อดีต สส.กรุงเทพมหานคร
ธรรมวิชญ์ โพธิพิพิธ อดีต สส.บัญชีรายชื่อ
อัฎฐพล โพธิพิพิธ อดีต สส.กาญจนบุรี
ธวัชชัย อนามพงษ์ อดีต สส.จันทบุรี
แสนคม อนามพงษ์ อดีตผู้สมัคร สส.บัญชีรายชื่อ
ยุคล ชนะวัฒน์ปัญญา อดีต สส.จันทบุรี
บุญเลิศ ไพรินทร์ อดีต สส.ฉะเชิงเทรา
พลตำรวจโท พิทักษ์ จารุสมบัติ อดีต สส.ฉะเชิงเทรา
สรวุฒิ เนื่องจำนงค์ อดีต สส.ชลบุรี
กัลยา รุ่งวิจิตรชัย อดีต สส.สระบุรี
ณรงค์ จันทร์ประดิษฐ์ อดีต สส.นนทบุรี
ทศพล เพ็งส้ม อดีต สส.นนทบุรี
กิ่งกาญจน์ ณ เชียงใหม่ อดีต สส.เชียงใหม่
เดือนเต็มดวง ณ เชียงใหม่ อดีตผู้สมัคร สส.เชียงใหม่
นรพล ตันติมนตรี อดีต สส.เชียงใหม่
กานต์กนิษฐ์ แห้วสันตติ อดีต สก.เขตพระนคร
กรณิศ งามสุคนธ์รัตนา อดีต สก.เขตคลองเตย
กนกนุช นากสุวรรณภา อดีต สก.เขตดินเมือง
กษิดิ์เดช ชุติมันต์ อดีต สก.เขตลาดพร้าว
ชาญวิทย์ วิภูศิริ อดีตผู้สมัคร สส.กรุงเทพมหานคร
พรศักดิ์ เปี่ยมคล้า อดีต สส.นครปฐม
ระวัง เนตรโพธิ์แก้ว อดีต สส.นครปฐม
ทรงชัย วงศ์สวัสดิ์ อดีต สส.ลำพูน
ยศศักดิ์ ชีววิญญู อดีต สส.ราชบุรี
ย้ายไปพรรครวมพลังประชาชาติไทย
สุเทพ เทือกสุบรรณ อดีตรองนายกรัฐมนตรี
เชน เทือกสุบรรณ อดีต สส.สุราษฎร์ธานี
ธานี เทือกสุบรรณ อดีต สส.สุราษฎร์ธานี
อับดุลการิม เด็งระกีนา อดีต สส.ยะลา
สุรเชษฐ์ แวอาแซ อดีต สส.นราธิวาส
รำรี มามะ อดีต สส.นราธิวาส
เจะอามิง โตะตาหยง อดีต สส.นราธิวาส
ซาตา อาแวกือจิ อดีต สส.นราธิวาส
ณิรัฐกานต์ ศรีลาภ อดีต สส.ยโสธร
ย้ายไปพรรคภูมิใจไทย
ประมวล เอมเปีย อดีต สส.ชลบุรี
บรรจบ รุ่งโรจน์ อดีต สส.ชลบุรี
ภุชงค์ รุ่งโรจน์ อดีต สส.บัญชีรายชื่อ
สมควร โอบอ้อม อดีต สส.นครสวรรค์
กุมพล สภาวสุ อดีต สส.พระนครศรีอยุธยา
ย้ายไปพรรคเพื่อไทย
เอกชัย ทรงอำนาจเจริญ อดีตผู้สมัคร สส.อุบลราชธานี
มานะศักดิ์ จันทร์ประสงค์ อดีต สส.นนทบุรี
ย้ายไปพรรคไทยรักษาชาติ
อสิ มะหะมัดยังกี อดีต สส.สตูล
ย้ายไปพรรคชาติพัฒนา
พันเอกวินัย สมพงษ์ อดีต สส.บัญชีรายชื่อ
ย้ายไปพรรคพลังท้องถิ่นไท
ชื่นชอบ คงอุดม อดีต สส.กรุงเทพมหานคร
ย้ายไปพรรคพลังปวงชนไทย
โชคสมาน สีลาวงษ์ อดีต สส.อุดรธานี
ย้ายไปพรรคพลเมืองไทย
กริช กงเพชร อดีต สส.มหาสารคาม
การย้ายสังกัดพรรคการเมือง > พรรคมาตุภูมิ (4)

ย้ายไปพรรคชาติไทยพัฒนา
พลเอก สนธิ บุญยรัตกลิน อดีตประธานคมช. และอดีต สส.บัญชีรายชื่อ
สนิท นาแว อดีตผู้สมัคร สส.ปัตตานี
ย้ายไปพรรคเพื่อชาติ
พันตำรวจโท สมชาย เพศประเสริฐ อดีต สส.นครราชสีมา
ย้ายไปพรรคพลังประชารัฐ
อัครวัฒน์ อัศวเหม อดีตผู้สมัคร สส.สมุทรปราการ
การย้ายสังกัดพรรคการเมือง > พรรคภูมิใจไทย (14)

ย้ายไปพรรคพลังประชารัฐ
บุญจง วงศ์ไตรรัตน์ อดีต สส.นครราชสีมา
กรุงศรีวิไล สุทินเผือก อดีต สส.สมุทรปราการ
สุชาติ ตันเจริญ อดีต สส.ฉะเชิงเทรา
ศักดิ์ชัย จงสุทธนามณี อดีตผู้สมัคร สส.เชียงราย
ย้ายไปพรรคชาติไทยพัฒนา
ประจักษ์ แกล้วกล้าหาญ อดีต สส.ขอนแก่น
วิเชียร อุดมศักดิ์ อดีต สส.อำนาจเจริญ
ปัญญา ศรีปัญญา อดีต สส.ขอนแก่น
สมบูรณ์ ไพรวัลย์ อดีต สส.แม่ฮ่องสอน
ย้ายไปพรรคประชาชาติ
สมมุติ เบ็ญจลักษณ์ อดีต สส.ปัตตานี
นิมุคตาร์ วาบา อดีต สส.ปัตตานี
ย้ายไปพรรคเสรีรวมไทย
ปุระพัฒน์ วิเศษจินดาวัฒนา อดีต สส.บัญชีรายชื่อ
ย้ายไปพรรคพลเมืองไทย
เอกพร รักความสุข อดีต สส.สกลนคร
สัมพันธ์ เลิศนุวัฒน์ อดีต สส.เชียงราย
ศิลัมพา เลิศนุวัฒน์ อดีต สส.กรุงเทพมหานคร
การย้ายสังกัดพรรคการเมือง > พรรคชาติไทยพัฒนา (36)

ย้ายไปพรรคภูมิใจไทย
ชาดา ไทยเศรษฐ์ อดีต สส.อุทัยธานี
สิริพงศ์ อังคสกุลเกียรติ อดีต สส.ศรีสะเกษ
ภราดร ปริศนานันทกุล อดีต สส.อ่างทอง
กรวีร์ ปริศนานันทกุล อดีต สส.อ่างทอง
ศิริวัฒน์ ขจรประศาสน์ อดีต สส.พิจิตร
ชยุต ภุมมะกาญจนะ อดีต สส.ปราจีนบุรี
เชวงศักดิ์ เร่งไพบูลย์วงษ์ อดีต สส.ชัยภูมิ
จองชัย เที่ยงธรรม อดีต สส.สุพรรณบุรี
จิตรวรรณ หวังศุภกิจโกศล อดีต สส.นครราชสีมา
ย้ายไปพรรคไทยรักษาชาติ
วินัย ภัทรประสิทธิ์ อดีต สส.พิจิตร
ประดิษฐ์ ภัทรประสิทธิ์ อดีต สส.บัญชีรายชื่อ
ชาญชัย ประเสริฐสุวรรณ อดีต สส.สุพรรณบุรี
ย้ายไปพรรคเพื่อไทย
รัฐกิตติ์ ผาลีพัฒน์ อดีต สส.อุบลราชธานี
ศรัณย์วุฒิ ศรัณย์เกตุ อดีต สส.อุตรดิตถ์
เกียรติกร พากเพียรศิลป์ อดีต สส.ปราจีนบุรี
ย้ายไปพรรคประชาธิปัตย์
พีระเดช ศิริวันสาณฑ์ อดีต สส.นครสวรรค์
พันโท สินธพ แก้วพิจิตร อดีต สส.นครปฐม
ย้ายไปพรรคเพื่อชาติ
ภูมิพัฒน์ พชรทรัพย์ อดีต สส.บัญชีรายชื่อ
จิรายุส เนาวเกตุ อดีต สส.สตูล
วิทยา บุตรดีวงค์ อดีต สส.มุกดาหาร
ย้ายไปพรรคพลังประชารัฐ
อลงกต มณีกาศ อดีต สส.นครพนม
โชติวุฒิ ธนาคมานุสรณ์ อดีต สส.สิงห์บุรี
รณฤทธิชัย คานเขต อดีต สส.ยโสธร
พิกิฎ ศรีชนะ อดีต สส.ยโสธร
เอกภาพ พลซื่อ อดีต สส.ร้อยเอ็ด
รัชนี พลซื่อ อดีต สส.ร้อยเอ็ด
ชัยวัฒน์ เป้าเปี่ยมทรัพย์ อดีตผู้สมัคร สส.ฉะเชิงเทรา
ธีระทัศน์ เตียวเจริญโสภา อดีต สส.สุรินทร์
ธนัสถ์ ทวีเกื้อกูลกิจ อดีต สส.ตาก
วัชระ ยาวอหะซัน อดีต สส.นราธิวาส
ฐนนท์ศรณ์ เลิศฤทธิ์ศิริกุล อดีต สส.บัญชีรายชื่อ
ยุทธนา โพธสุธน อดีต สส.สุพรรณบุรี
ภิรมย์ พลวิเศษ อดีต สส.นครราชสีมา
ย้ายไปพรรคประชาชาติ
กูเฮง ยาวอหะซัน อดีต สส.นราธิวาส
อนุมัติ ซูสารอ อดีต สส.ปัตตานี
ย้ายไปพรรคอนาคตใหม่
เทวฤทธิ์ นิกรเทศ อดีต สส.หนองคาย
การย้ายสังกัดพรรคการเมือง > พรรคชาติพัฒนา (13)

ย้ายไปพรรคเพื่อไทย
นคร มาฉิม อดีต สส.พิษณุโลก
คงกฤช หงษ์วิไล อดีต สส.ปราจีนบุรี
ย้ายไปพรรคพลังประชารัฐ
ปัญญา จีนาคำ อดีต สส.แม่ฮ่องสอน
ภิญโญ นิโรจน์ อดีต สส.นครสวรรค์
สมศักดิ์ พันธ์เกษม อดีต สส.นครราชสีมา
สุชาติ ตันติวณิชชานนท์ อดีต สส.อุบลราชธานี
อดุลย์ นิลเปรม อดีต สส.บัญชีรายชื่อ
วารุจ ศิริวัฒน์ อดีต สส.อุตรดิตถ์
สานิต ว่องสัธนพงษ์ อดีต สส.ร้อยเอ็ด
สมศักดิ์ คุณเงิน อดีต สส.ขอนแก่น
บุญเลิศ ครุฑขุนทด อดีต สส.นครราชสีมา
ย้ายไปพรรคภูมิใจไทย
สมชัย ฉัตรพัฒนศิริ อดีต สส.นครราชสีมา
สมเจตน์ ลิมปะพันธุ์ อดีต สส.สุโขทัย
การย้ายสังกัดพรรคการเมือง > พรรคพลังชล (6)

ย้ายไปพรรคพลังประชารัฐ
สุชาติ ชมกลิ่น อดีต สส.ชลบุรี
อุกฤษณ์ ตั๊นสวัสดิ์ อดีต สส.ชลบุรี
รณเทพ อนุวัฒน์ อดีต สส.ชลบุรี
พันธุ์ศักดิ์ เกตุวัตถา อดีต สส.ชลบุรี
ปรเมศวร์ งามพิเชษฐ์ อดีต สส.ชลบุรี
สันต์ศักย์ จรูญ งามพิเชษฐ์ อดีต สส.บัญชีรายชื่อ
การย้ายสังกัดพรรคการเมือง > พรรคมหาชน (1)

ย้ายไปพรรคภูมิใจไทย
ไกร ดาบธรรม อดีต สส.เชียงใหม่
พรรคการเมืองและชื่อบุคคลที่จะเสนอเป็นนายกรัฐมนตรี > ภาพรวม

ที่ผ่านมานับแต่ปี 2544 พรรคการเมืองซึ่งเป็นพันธมิตรทางการเมืองของทักษิณ ชินวัตร ชนะการเลือกตั้งทั่วไปทุกครั้ง (ได้แก่ พรรคไทยรักไทย พรรคพลังประชาชน และพรรคเพื่อไทย) ครั้งนี้นับเป็นครั้งแรกที่พรรคเพื่อไทยส่งผู้สมัครแบบแบ่งเขตไม่ครบทุกเขตทั่วประเทศ แต่ใช้วิธีการตั้งพรรคไทยรักษาชาติเป็นพรรคพี่-พรรคน้องส่งผู้สมัครในเขตที่พรรคเพื่อไทยไม่น่าชนะเพื่อหวังเพิ่มที่นั่งจากระบบจัดสรรปันส่วนผสม ส่วนพรรคการเมืองขนาดกลางและขนาดเล็กพยายามดึงตัว ส.ส. และ "ผู้สมัครสอบตก" เข้าร่วมพรรคเพื่อเพิ่มที่นั่ง ส.ส. บัญชีรายชื่อ การเปิดตัวพรรคการเมืองใหม่ พรรคอนาคตใหม่ ส่งเสริมแนวร่วมต่อต้านรัฐประหาร โดยหัวหน้าพรรค ธนาธร จึงรุ่งเรืองกิจ วางตัวเป็นผู้สมัครที่มีความคิดก้าวหน้า (progressive) มากที่สุด ฝ่าย คสช. ใช้วิธีการตั้งพรรคที่ดึงดูดเสียงจากทุกส่วนในทำนองเดียวกับพรรคสามัคคีธรรมในปี 2535 ดันแคน แม็กคาร์โกเขียนว่าพรรคพลังประชารัฐมีการซื้อตัวผู้สมัครและได้รับการสนับสนุนจากหน่วยงานของรัฐและข้าราชการท้องถิ่น วันที่ 8 กุมภาพันธ์ กกต. สรุปยอดผู้สมัคร ส.ส. พบมีผู้สมัครแบบแบ่งเขตจำนวน 11,128 คน จากพรรคการเมือง 80 พรรค และแบบบัญชีรายชื่อ 2,718 คนจาก 72 พรรค รวม 13,846 คน เทียบกับผู้สมัครในปี 2554 จำนวน 3,832 คน